CELEX: 32012R0697
Language: et
Date: 2012-07-25 00:00:00
Title: Komisjoni rakendusmäärus (EL) nr 697/2012, 25. juuli 2012 , teatavate kaupade klassifitseerimise kohta kombineeritud nomenklatuuris

31.7.2012   
            
            
               ET
            
            
               Euroopa Liidu Teataja
            
            
               L 203/32
            
         KOMISJONI RAKENDUSMÄÄRUS (EL) nr 697/2012,
   25. juuli 2012,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. juuli 2012
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikat-sioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Ühendustihvtidega toode (nn RJ45 pistmikuga trafomoodul) korpuses, mille mõõtmed on umbes 22 × 1,5 × 1,5 cm.
                  Tootel on trükkplaat nelja trafo, ühe kondensaatori ja nelja takistiga. Lisaks sisaldab see kaht muude komponentidega ühendamata valgusdioodi.
                  Toode on spetsiaalselt kavandatud 10/100 BASE-T Ethernetivõrgu jaoks ja on ette nähtud trükkplaadile paigutamiseks, et ühendada kohtvõrgus omavahel seadmeid signaalide edastamiseks ja vastuvõtmiseks.
                  Lisaks tagab see galvaanilise eraldamise ning signaalide kaitse ülepinge ja sünfaasse müra eest.
               
               
                  8517 70 90
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XVI jaotise märkuse 2 punktiga b ning CN-koodide 8517, 8517 70 ja 8517 70 90 sõnastusega.
                  Lisaks pistmikule sisaldab toode mitut erinevat elektrilist komponenti. Lisaks vooluringidesisesele ja -vahelisele ühendamisele on tootel veel mitu erinevat elektrilist funktsiooni, nt galvaaniline eraldamine ning ülepinge ja sünfaasse müra vastane kaitse. Kõnealused komponendid on võrdselt tähtsad, kuna neid kõiki on tarvis tehniliste nõuete täitmiseks, mis on vajalikud Ethernetivõrgu kaudu ühenduse loomiseks.
                  Seepärast ei või toodet klassifitseerida pistikuna rubriiki 8536.
                  Kuna toodet kasutatakse juhtmega kommunikatsioonivõrgu seadmes, tuleks see klassifitseerida juhtmega või juhtmeta kommunikatsioonivõrgu lõppseadme osana CN-koodi 8517 70 90 alla.